Gardino Rytų tiltas

Gardino Rytų tiltas () – automobilių transporto tiltas Gardine per Nemuną, Baltarusijoje, pastatytas rytiniame Gardino aplinkkelyje. Jis jungia naujas Višniaveco mikrorajono dalis su M6 greitkeliu, vedančiu Minsko kryptimi. Pastatytas nugriovus buvusį strateginį karinio geležinkelio tiltą, panaudojus jo pamatus. Aukščiausias Baltarusijoje.Фундамент прошлого - основа для будущего: в Гродно находится самый высокий мост в Беларуси dzyannica.byВ Гродно реконструируют заброшенный ж/д мост в автомобильный belta.byОт охраняемого объекта до современной магистрали: рассказываем об истории Восточного моста в Гродно  newgrodno.by

 Istorija 

Visą 14 km ilgio pietinio aplinkinio geležinkelio atšaką nuo tuometinės Gibuličių stoties iki Aulso stoties ir paties tilto 1965 m. pastatė SSRS gynybos ministerija. Objektas buvo skirtas naudoti „ypatinguoju laikotarpiu“. Tilto konstrukcija buvo mišri, aštuonių tarpatramių, ilgis 179,7 m, plotis 4,9 m. Tais pačiais metais tiltas ir visa geležinkelio atkarpa perduoti į Baltarusijos geležinkelių Baranovičių ruožo balansą.

Pietinio aplinkkelio naudojimas „ypatinguoju laikotarpiu“ greičiausiai buvo numatytas karo atvejui. Be kita ko, kelias naudotas raketiniam kurui gabenti iš netoli Bakūnų kaimo esančio karinio dalinio, kuris turėjo savo pilnavertę bazę su privažiavimo keliais iš Nemiščiznos stoties. Maždaug tais pačiais 1965 m. (arba šiek tiek vėliau) buvo pradėtas eksploatuoti jungiamasis kelias nuo ruožo Aulsas-Gardinas iki ruožo Gardinas-Pariečė. Tai leido transportuoti krovinius aplenkiant miesto centrą.

Po SSRS griūties tiltas buvo naudojamas vis rečiau, tačiau valstybės dar saugomas maždaug iki 2008 m. Karinė bazė prie Bakūnų prarado reikšmę, 2004 m. buvo likviduota. Jos vietoje pastatytas logistikos terminalas. 2009 m. pradėtas statyti Višniaveco-6 mikrorajonas prie pat aplinkinio geležinkelio. Gardino miesto valdžios sprendimu 2010 m. išardytas visas bėgių kelias, tame tarpe ir nuo tilto. Laisvai pasiekiamas objektas tapo apleistas ir pavojingas.

2016 m. vėl pradėta kalbėti apie tiltą, pradėjus svarstyti galimybę jį rekonstruoti į kelių tiltą. Tokiu būdu buvo galima išspręsti daugelį miesto centro transporto problemų, o būsimas tiltas turėjo tapti žiedinio kelio aplink miestą objektu. 2019 m. pradėti rekonstrukcijos darbai. Jos metu išardyti gynybiniai postai, senosios perdangos, tarp jų ir viduryje virš upės kabojusi metalinė konstrukcija, kurios ilgis viršijo 65 m ir svėrė 200 t. Gerokai modernizuotos tilto atramos, kurios galėtų atlaikyti naujo statinio apkrovas. Panaudotos 7 iš 9 stovėjusių atramų. Tiltas buvo išplėstas iki 17,5 m pločio, ant jo įrengtos dvi eismo juostos kiekviena kryptimi, skiriamoji juosta, taip pat pėsčiųjų ir dviračių takai. Tiltas atidarytas 2021 m. Jis 32,5 m aukščio nuo upės vandens lygio, 240 m ilgio, 6 angų, su metalinių sijų perdanga. Atidarymo metu tai buvo ketvirtas Gardine kelių tiltas per Nemuną, be to, paskelbtas aukščiausiu šalies tiltu.По новому Восточному мосту через Неман пустили транспорт sputnik.by"Уже святое для гродненцев место" - Александр Лукашенко открыл в Гродно новый мост через Неман ivje.gov.by

 Šaltiniai 

 Nuorodos 

 Восточный мост (Гродно) wikimapia.com
 Послевоенный Гродно. Часть Восьмая. Мосты города harodnia.com

Kategorija:Gardino tiltai
Kategorija:Tiltai per Nemuną
Kategorija:Sijiniai tiltai